BPP ตั้ง “กิรณ ลิมปพยอม” นั่งเก้าอี้ CEO มีผล 10 เม.ย.63
BPP ตั้ง "กิรณ ลิมปพยอม" นั่งเก้าอี้ CEO มีผล 10 เม.ย.63
30 มี.ค. 2563

บริษัท บ้านปู เพาเวอร์ จำกัด (มหาชน) หรือ BPP แจ้งว่าที่ประชุมคณะกรรมการบริษัทเมื่อวันที่ 27 มี.ค. อนุมัติแต่งตั้ง นายกิรณ ลิมปพยอม ให้ดำรงตำแหน่งประธานเจ้าหน้าที่บริหาร แทนนายสุธี สุขเรือน ที่ได้รับมอบหมายให้ดูแลรับผิดชอบงานด้านอื่นตามแผนกลยุทธ์ของกลุ่มบริษัทบ้านปู โดยให้มีผลนับตั้งแต่วันที่ 10 เมษายน 2563 เป็นต้นไป
นอกจากนี้ คณะกรรมการยังอนุมัติการเข้าทำสัญญาบริการ (Management Service Agreement) ระหว่าง บริษัท ในฐานะผู้ให้บริการ กับบริษัท บ้านปู เน็กซ์ จำกัด ในฐานะผู้รับบริการ ซึ่งถือหุ้นโดยบริษัท 50% และถือหุ้นโดย บมจ.บ้านปู (BANPU)  สัดส่วน 50% โดยมีสัญญาระยะเวลา 1 ปี เริ่มตั้งแต่วันที่ 1 เม.ย.63 สิ้นสุดวันที่ 31 มี.ค.64  มูลค่าตอบแทนตามสัญญาเป็นจำนวนเงินรวมทั้งสิ้น 7.1 ล้านบาท